stanford-oval/wikipedia huggingface dataset:
สำนักงานพิสูจน์หลักฐานตำรวจ
ประวัติหน่วยงาน > ยุคก่อนก่อตั้งกองวิทยาการ

งานวิทยาการตำรวจ เริ่มมีความเป็นมาตั้งแต่ปี 2475 โดยมีพระบรมราชโองการในพระบาทสมเด็จพระปกเกล้าเจ้าอยู่หัว ได้จัดวางโครงสร้างตำรวจขึ้นใหม่โดยเปลี่ยนชื่อจาก กรมตำรวจภูธร เป็น กรมตำรวจ และให้เสนาบดีกระทรวงมหาดไทยจัดแบ่งแผนงานโดยย่อยออกไปตามสมควรแก่รูปการ และในปีเดียวกัน พระยาจ่าเสนาบดีศรีบริบาล รัฐมนตรีกระทรวงมหาดไทย ได้จัดแบ่งแผนงานในกรมตำรวจสำหรับตำรวจสันติบาลโดยให้รวบรวมกรมตำรวจภูธร ตำรวจกองพิเศษ กับตำรวจภูธรกลางเป็นตำรวจสันติบาล มีหัวหน้าเป็นผู้บังคับการ 1 นาย แบ่งเป็นกองที่ 1 ,กองที่ 2, กองที่ 3 และกองตำรวจแผนกสรรพากร สำหรับกองที่ 3 มีระเบียนงานดังนี้ กองนี้เป็นกองวิทยาการตำรวจซึ่งต้องให้ผู้มีความรู้พิเศษ เช่น การตรวจพิสูจน์ลายมือของผู้ต้องหาหรือผู้ที่สมัครเข้ารับราชการว่าเคยต้อง โทษมาแล้วหรือไม่ บันทึกประวัติของผู้กระทำความผิด การตรวจของกลางต่างๆออกรูปพรรณของหายและออกประกาศสืบจับผู้ร้ายซึ่งหลบคดี อาญา จึงสรุปได้ว่ากองที่ 3 ของตำรวจสันติบาลในสมัยนั้น คือ จุดกำเนิดของ กองทะเบียนประวัติอาชญากรและกองพิสูจน์หลักฐาน
ในกาลต่อมา พ.ศ. 2476 ได้มีพระราชกฤษฎีกาจัดวางระเบียบราชการกรมต่างๆ ในกระทรวงมหาดไทยกำหนดงานของกรมตำรวจขึ้นใหม่ ซึ่งสำหรับกองตำรวจสันติบาลได้กำหนดไว้ดังนี้
กองกำกับการ 1 สืบสวนปราบปรามโจรผู้ร้าย
กองกำกับการ 2 สืบสวนราชการพิเศษ
กองกำกับการ 3 เทคนิคตำรวจ แบ่งเป็น 5 แผนกคือ แผนกทะเบียนพิมพ์ลายนิ้วมือ , แผนกบันทึกแผนประทุษกรรม , แผนกพิสูจน์หลักฐาน , แผนกบัญชีโจรผู้ร้าย , แผนกเนรเทศ และในปี พ.ศ. 2480 เพิ่มแผนกที่ 6 ทะเบียนต่างด้าว และไปอยู่ในสังกัดอื่น เมื่อ พ.ศ. 2484
กองกำกับการ 4 ทะเบียนตำรวจ
ในปี พ.ศ. 2484 จึงได้มีการปรับปรุงและขยายงานของกรมตำรวจโดยจัดตั้ง กองสอบสวนกลาง พร้อมทั้งแยกงานทางด้านวิทยาการจากกองตำรวจสันติบาลมาขึ้นตรงต่อกองสอบสวน กลาง ในปี พ.ศ. 2489 เปลี่ยนชื่อจากกองสอบสวนกลางเป็น กองตำรวจสอบสวนกลาง และในปี พ.ศ. 2491 กิจการของกองตำรวจสอบสวนกลางได้เจริญรุดหน้า จึงยกฐานะขึ้นเป็นกองบัญชาการตำรวจสอบสวนกลาง และในกองบัญชาการตำรวจสอบสวนกลางนั้น มีกองกำกับการหรือเรียกว่า "กองพิเศษ"
ประวัติหน่วยงาน > กองวิทยาการ

ในวันที่ 12 กรกฎาคม พ.ศ. 2498 กองวิทยาการได้ถือกำเนิดขึ้นตามพระราชกฤษฎีกาจัดวางระเบียบราชการกรมตำรวจในกระทรวงมหาดไทย   โดยมีฐานะเป็นกองบังคับการ สังกัดกองบัญชาการตำรวจสอบสวนกลาง ได้มีการปรับปรุงหน่วยงานให้กว้างขวางยิ่งขึ้น โดยมีการยุบ "กองพิเศษ" ไปรวมกับ "กองวิทยาการ" ที่ตั้งขึ้นใหม่ เพื่อต้องการให้ดำเนินงานทางด้าน พิสูจน์วัตถุพยาน ซึ่งเป็นงานของกองพิสูจน์หลักฐาน และการตรวจพิสูจน์ค้นคว้าตัวบุคคล ซึ่งเป็นงานของกองทะเบียนประวัติอาชญากร  กองวิทยาการ แบ่งออกเป็น 3 กองกำกับการ คือ
กองกำกับการ 1 ประกอบด้วยแผนกถ่ายรูปสถานที่เกิดเหตุ แผนกเอกสารและวัตถุ แผนกหอทดลอง และแผนกพิพิธภัณฑ์ทางคดี
กองกำกับการ 2 ประกอบด้วยแผนกตรวจสอบลายพิมพ์นิ้วมือ แผนกตรวจเก็บลายพิมพ์นิ้วมือ แผนกการต้องโทษ และแผนกบันทึกแผนประทุษกรรม
กองกำกับการ 3 ประกอบด้วยแผนกสถิติคดีอาชญากร แผนกสถานดูตัว แผนกสืบจับและของหายได้คืน
กองวิทยาการ ได้ถูกยุบเลิก  หลังจากดำเนินงานมา 7 ปี 4 เดือน 16 วัน โดยปรับปรุงใหม่และจัดตั้งเป็น กองพิสูจน์หลักฐาน และยกระดับ กองกำกับการ 3 ในกองวิทยาการ ขึ้นเป็นระดับกองบังคับการ โดยใช้ชื่อว่า กองทะเบียนประวัติอาชญากร
ประวัติหน่วยงาน > กองพิสูจน์หลักฐานและกองทะเบียนประวัติอาชญากร

กองพิสูจน์หลักฐาน และ กองทะเบียนประวัติอาชญากร เกิดขึ้นตามพระราชกฤษฎีกาแบ่งส่วนราชการตำรวจ กระทรวงมหาดไทย พ.ศ. 2503  โดยยุบเลิกกองวิทยาการ และแยกงานด้านการพิสูจน์วัตถุพยาน และงานตรวจสอบพิสูจน์ค้นคว้าในด้านดัวบุคคลออกจากกัน และได้มีการปรับปรุงหน่วยงานทั้งสองให้กว้างขวางยิ่งขึ้น โดยยังคงสังกัดอยู่ภายในกองบัญชาการตำรวจสอบสวนกลางเช่นเดิม
ในปี พ.ศ. 2500 สหรัฐอเมริกาได้ให้ความช่วยเหลือประเทศไทย โดยมองเห็นถึงความสำคัญของงานวิทยาการตำรวจ กรมตำรวจ จึงได้รับความช่วยเหลือจากประเทศสหรัฐอเมริกาในสัญญาที่เรียกว่า The Civil Police Administration Project (C.P.A.) ในสมัย เทรซี่ ปาร์ค เป็นผู้อำนวยการ การช่วยเหลือเน้นหนักทางด้านวิทยาการตำรวจ และได้มีการลงนามในสัญญากับประเทศสหรัฐอเมริการะหว่าง พลตำรวจเอก เผ่า ศรียานนท์ ซึ่งเป็นอธิบดีกรมตำรวจในสมัยนั้น กับ องค์การบริหารวิเทศกิจสหรัฐอเมริกา ประจำประเทศไทย เมื่อวันที่ 20 เมษายน พ.ศ. 2500 และการปรับปรุงการบริหารงานตำรวจในส่วนภูมิภาคก็เริ่มขึ้นตั้งแต่บัดนั้น เป็นต้นมา จนกระทั่งปี พ.ศ. 2513 องค์การบริหารวิเทศกิจสหรัฐอเมริกา ได้หยุดให้ความช่วยเหลือการปรับปรุงวิทยาการในส่วนภูมิภาค จึงทำให้งานปรับปรุงวิทยาการในส่วนภูมิภาคหยุดชะงักลง
ประวัติหน่วยงาน > สำนักงานวิทยาการตำรวจ

ในปีพ.ศ. 2523 ในสมัยของ พลตำรวจเอก มนต์ชัย พันธุ์คงชื่น เป็นอธิบดีกรมตำรวจ ได้ไปตรวจราชการในส่วนภูมิภาค ได้พบว่างานด้านวิทยาการขาดประสิทธิภาพ จึงได้มีคำสั่งแต่งตั้งคณะทำงานปรับปรุงวิทยาการ เพื่อเพิ่มขีดความสามารถของหน่วยงานวิทยาการในส่วนภูมิภาคให้สามารถปฏิบัติ งานได้อย่างมีประสิทธิภาพ และเนื่องจากลักษณะงานของวิทยาการอยู่กันอย่างกระจัดกระจาย วิทยาการตำรวจในส่วนกลาง คือ กองทะเบียนประวัติอาชญากร และกองพิสูจน์หลักฐาน มีสายการบังคับบัญชาขึ้นตรงกับกองบัญชาการตำรวจภูธร อันเป็นปัญหาทั้งทางด้านการสรรหาคนเข้ามาปฏิบัติงาน การพัฒนาบุคลากร การรักษาไว้ซึ่งบุคลากรที่จะปฏิบัติงาน เนื่องมาจากการขาดขวัญและกำลังใจ ความก้าวหน้าในชีวิตราชการต่ำอันเป็นปัญหาเกี่ยวกับระบบการบริหารงานบุคคล และองค์การโดยตรง จึงได้มีการปรับปรุงโครงสร้าง โดยรวมเอาหน่วยงานวิทยาการตำรวจในส่วนกลางและภูมิภาคไว้ด้วยกัน จัดตั้งเป็น "สำนักงานวิทยาการตำรวจ" ตามพระราชกฤษฎีกาแบ่งส่วนราชการกรมตำรวจ กระทรวงมหาดไทย (ฉบับที่ 18) พ.ศ. 2535    โดยแบ่งส่วนราชการเป็น 7 กองบังคับการ ดังนี้
กองบังคับการอำนวยการ
กองพิสูจน์หลักฐาน
กองทะเบียนประวัติอาชญากร
กองวิทยาการภาค 1
กองวิทยาการภาค 2
กองวิทยาการภาค 3
กองวิทยาการภาค 4
ประวัติหน่วยงาน > สำนักงานพิสูจน์หลักฐานตำรวจ

สำนักงานวิทยาการตำรวจได้รับการปรับปรุงหน่วยงานใหม่อีกครั้งหนึ่งเพื่อรองรับวิทยาการที่ก้าวหน้ามากขึ้น โดยเปลี่ยนชื่อจาก สำนักงานวิทยาการตำรวจ เป็น สำนักงานนิติวิทยาศาสตร์ตำรวจ ในช่วงแรก ตามพระราชกฤษฎีกาแบ่งส่วนราชการ สำนักงานตำรวจแห่งชาติ พ.ศ. 2548  โดยยังคงการแบ่งส่วนราชการภายในกองบัญชาการไว้เช่นเดิม จนกระทั่งวันที่ 7 กันยายน พ.ศ. 2552 สำนักงานนิติวิทยาศาสตร์ตำรวจ ได้เปลี่ยนชื่อเป็น สำนักงานพิสูจน์หลักฐานตำรวจ ตามพระราชกฤษฎีการแบ่งส่วนราชการสำนักงานตำรวจแห่งชาติ พ.ศ. 2552  และแบ่งส่วนราชการภายในกองบัญชาการในส่วนกลางดังต่อไปนี้
กองบังคับการอำนวยการ (บก.อก. สพฐ.ตร.)
สถาบันฝึกอบรมและวิจัยนิติวิทยาศาสตร์ (สฝจ. สพฐ.ตร.)
กองทะเบียนประวัติอาชญากร (ทว.)
กองพิสูจน์หลักฐานกลาง (พฐก.)
ในส่วนภูมิภาคได้ยุบเลิกกองวิทยาการภาคทั้งหมด และยกฐานะกองกำกับการวิทยาการเขตต่าง ๆ ให้ขึ้นมาเป็นหน่วยงานระดับกองบังคับการ และเรียกชื่อใหม่ว่า ศูนย์พิสูจน์หลักฐาน ซึ่งมีศูนย์กลางอยู่ตามจังหวัดต่าง ๆ ทั่วภูมิภาค ได้แก่
ศูนย์พิสูจน์หลักฐาน 1 (ศพฐ.๑)
สำนักงานกลาง จังหวัดปทุมธานี
พื้นที่รับผิดชอบ จังหวัดปทุมธานี, นนทบุรี, พระนครศรีอยุธยา, สระบุรี, ลพบุรี, อ่างทอง, สิงห์บุรี, ชัยนาท และสมุทรปราการ
ศูนย์พิสูจน์หลักฐาน 2 (ศพฐ.๒)
สำนักงานกลาง จังหวัดชลบุรี
พื้นที่รับผิดชอบ จังหวัดชลบุรี, ระยอง, จันทบุรี, ตราด, สระแก้ว, ปราจีนบุรี, นครนายก และฉะเชิงเทรา
ศูนย์พิสูจน์หลักฐาน 3 (ศพฐ.๓)
สำนักงานกลาง จังหวัดนครราชสีมา
พื้นที่รับผิดชอบ จังหวัดนครราชสีมา, ชัยภูมิ, บุรีรัมย์, สุรินทร์, ศรีสะเกษ, อุบลราชธานี, อำนาจเจริญ และยโสธร
ศูนย์พิสูจน์หลักฐาน 4 (ศพฐ.๔)
สำนักงานกลาง จังหวัดขอนแก่น
พื้นที่รับผิดชอบ จังหวัดขอนแก่น, เลย, หนองบัวลำภู, อุดรธานี, หนองคาย, บึงกาฬ, สกลนคร, นครพนม, มุกดาหาร, กาฬสินธุ์, ร้อยเอ็ด และมหาสารคาม
ศูนย์พิสูจน์หลักฐาน 5 (ศพฐ.๕)
สำนักงานกลาง จังหวัดลำปาง
พื้นที่รับผิดชอบ จังหวัดลำปาง, ลำพูน, เชียงใหม่, แม่ฮ่องสอน, เชียงราย, พะเยา, น่าน และแพร่
ศูนย์พิสูจน์หลักฐาน 6 (ศพฐ.๖)
สำนักงานกลาง จังหวัดพิษณุโลก
พื้นที่รับผิดชอบ จังหวัดพิษณุโลก, เพชรบูรณ์, พิจิตร, นครสวรรค์, อุทัยธานี, ตาก, กำแพงเพชร, สุโขทัย และอุตรดิตถ์
ศูนย์พิสูจน์หลักฐาน 7 (ศพฐ.๗)
สำนักงานกลาง จังหวัดนครปฐม
พื้นที่รับผิดชอบ จังหวัดนครปฐม, สุพรรณบุรี, กาญจนบุรี, ราชบุรี, สมุทรสาคร, สมุทรสงคราม, เพชรบุรี และประจวบคีรีขันธ์
ศูนย์พิสูจน์หลักฐาน 8 (ศพฐ.๘)
สำนักงานกลาง จังหวัดสุราษฎร์ธานี
พื้นที่รับผิดชอบ จังหวัดสุราษฎร์ธานี, ชุมพร, ระนอง, พังงา, ภูเก็ต, กระบี่ และนครศรีธรรมราช
ศูนย์พิสูจน์หลักฐาน 9 (ศพฐ.๙)
สำนักงานกลาง จังหวัดสงขลา
พื้นที่รับผิดชอบ จังหวัดสงขลา, สตูล, ตรัง และพัทลุง
ศูนย์พิสูจน์หลักฐาน 10 (ศพฐ.๑๐)
สำนักงานกลาง จังหวัดยะลา
พื้นที่รับผิดชอบ จังหวัดยะลา, นราธิวาส และปัตตานี
รายนามผู้บัญชาการสำนักงานพิสูจน์หลักฐานตำรวจ

| สำนักงานวิทยาการตำรวจ> รายนาม | สำนักงานวิทยาการตำรวจ> ระยะการดำรงตำแหน่ง |
| --- | --- |
1. พลตำรวจโท สุพาสน์ จีระพันธุ์: 15 ตุลาคม พ.ศ. 2532 - 30 กันยายน พ.ศ. 2533
2. พลตำรวจโท ประชุม สถาปิตานนท์: 1 ตุลาคม พ.ศ. 2533 - 30 กันยายน พ.ศ. 2535
3. พลตำรวจโท ประสาน วงศ์ใหญ่: 16 ตุลาคม พ.ศ. 2535 - 22 มกราคม พ.ศ. 2537
4. พลตำรวจโท ชำนาญ สุวรรณรักษ์: 23 มกราคม พ.ศ. 2537 - 30 กันยายน พ.ศ. 2538
5. พลตำรวจโท สมบัติ สุนทรวร: 1 ตุลาคม พ.ศ. 2538 - 30 กันยายน พ.ศ. 2539
6. พลตำรวจโท โสภณ สะวิคามิน: 4 ตุลาคม พ.ศ. 2539 - 6 ธันวาคม พ.ศ. 2540
7. พลตำรวจโท อรรถพล แช่มสุวรรณวงศ์: 6 ธันวาคม พ.ศ. 2540 - 13 ตุลาคม พ.ศ. 2542
8. พลตำรวจโท โสภณ ปันกาญจนโต: 14 ตุลาคม พ.ศ. 2542 - 1 ตุลาคม พ.ศ. 2543
9. พลตำรวจโท บุญฤทธิ์ รัตนะพร: 2 ตุลาคม พ.ศ. 2543 - 30 กันยายน พ.ศ. 2545
10. พลตำรวจโท ประกาศ ศาตะมาน: 1 ตุลาคม พ.ศ. 2545 - 30 กันยายน พ.ศ. 2546
11. พลตำรวจโท ถาวรศักดิ์ เทพชาตรี: 1 ตุลาคม พ.ศ. 2546 - 4 เมษายน พ.ศ. 2548
สำนักงานนิติวิทยาศาสตร์ตำรวจ
11. พลตำรวจโท ถาวรศักดิ์ เทพชาตรี: 4 เมษายน พ.ศ. 2548 - 30 กันยายน พ.ศ. 2548
12. พลตำรวจโท อัมรินทร์ เนียมสกุล: 1 ตุลาคม พ.ศ. 2548 - 30 กันยายน พ.ศ. 2549
13. พลตำรวจโท เอก อังสนานนท์: 1 ตุลาคม พ.ศ. 2549 - 29 เมษายน พ.ศ. 2550
14. พลตำรวจโท อัมพร จารุจินดา: 30 เมษายน พ.ศ. 2550 - 30 กันยายน พ.ศ. 2551
15. พลตำรวจโท ดนัยธร วงศ์ไทย: 1 ตุลาคม พ.ศ. 2551 - 7 กันยายน พ.ศ. 2552
สำนักงานพิสูจน์หลักฐานตำรวจ
15. พลตำรวจโท ดนัยธร วงศ์ไทย: 7 กันยายน พ.ศ. 2552 - 30 กันยายน พ.ศ. 2553
16. พลตำรวจโท จรัมพร สุระมณี: 1 ตุลาคม พ.ศ. 2553 - 17 พฤศจิกายน พ.ศ. 2554
17. พลตำรวจโท พีระพงศ์ ดามาพงศ์: 18 พฤศจิกายน พ.ศ. 2554 - 30 กันยายน พ.ศ. 2555
18. พลตำรวจโท ปัญญา มาเม่น: 1 ตุลาคม พ.ศ. 2555 - 30 กันยายน พ.ศ. 2556
19. พลตำรวจโท คำรบ ปัญญาแก้ว: 1 ตุลาคม พ.ศ. 2556 - 30 กันยายน พ.ศ. 2557
20. พลตำรวจโท มนู  เมฆหมอก: 1 ตุลาคม พ.ศ. 2557 - 30 กันยายน พ.ศ. 2559
21. พลตำรวจโท กิตติพงษ์ เงามุข: 1 ตุลาคม พ.ศ. 2559 - 30 กันยายน พ.ศ. 2560
22. พลตำรวจโท พงษ์วุฒิ พงษ์ศรี: 1 ตุลาคม พ.ศ. 2560 - 30 กันยายน พ.ศ. 2561
23. พลตำรวจโท พนมพร อิทธิประเสริฐ: 1 ตุลาคม พ.ศ. 2561 - 30 กันยายน พ.ศ. 2562
24. พลตำรวจโท วิเชียร ตันตะวิริยะ: 1 ตุลาคม พ.ศ. 2562 - 30 กันยายน​ พ.ศ.​ 2564
25. พลตำรวจโท​ วีระ​ จิรวีระ: 1 ตุลาคม พ.ศ. 2564​ - 30 กันยายน พ.ศ. 2565
26. พลตำรวจโท​ อิทธิพล อัจฉริยะประดิษฐ์: 1 ตุลาคม พ.ศ. 2565​ - 30 กันยายน พ.ศ. 2566
27. พลตำรวจโท​ ไตรรงค์ ผิวพรรณ: 1 ตุลาคม พ.ศ. 2566​ - ปัจจุบัน
แหล่งข้อมูลอื่น

สำนักงานพิสูจน์หลักฐานตำรวจ - Official Site เก็บถาวร 2014-09-29 ที่ เวย์แบ็กแมชชีน
เฟสบุ้คสำนักงานพิสูจน์หลักฐานตำรวจ
ค้นคว้าเพิ่มเติม

Lim, s. (2009). Siam’s New Detectives: Police Work and the Press from 1900 to 1950. Rian Thai: International Journal of Thai Studies, 2, 297-329.
| ด ค กหน่วยงานในสังกัดสำนักงานตำรวจแห่งชาติ |
| --- | --- | --- |
| ส่วนบังคับบัญชา |  สำนักงานยุทธศาสตร์ตำรวจ  สำนักงานส่งกำลังบำรุง  สำนักงานกำลังพล  สำนักงานงบประมาณและการเงิน  สำนักงานกฎหมายและคดี  สำนักงานคณะกรรมการข้าราชการตำรวจ  สำนักงานจเรตำรวจ  สำนักงานตรวจสอบภายใน  สำนักงานเลขานุการตำรวจแห่งชาติ  กองสารนิเทศ  กองการต่างประเทศ  สำนักงานคณะกรรมการนโยบายตำรวจแห่งชาติ  กองบินตำรวจ  กองวินัย  |  |
| ส่วนป้องกัน   และปราบปรามอาชญากรรม |  นครบาล  ภูธรภาค 1  ภูธรภาค 2  ภูธรภาค 3  ภูธรภาค 4  ภูธรภาค 5  ภูธรภาค 6  ภูธรภาค 7  ภูธรภาค 8  ภูธรภาค 9  |  |
| ส่วนสนับสนุนการป้องกัน   และปราบปรามอาชญากรรม |  ตำรวจสอบสวนกลาง  ตำรวจท่องเที่ยว  ตำรวจปราบปรามยาเสพติด  ตำรวจสันติบาล  สำนักงานตรวจคนเข้าเมือง  ตำรวจตระเวนชายแดน  สำนักงานพิสูจน์หลักฐานตำรวจ  สำนักงานเทคโนโลยีสารสนเทศและการสื่อสาร  สืบสวนสอบสวนอาชญากรรมทางเทคโนโลยี  |  |
| ส่วนการศึกษา |  กองบัญชาการศึกษา  โรงเรียนนายร้อยตำรวจ  |  |
| ส่วนบริการ |  โรงพยาบาลตำรวจ  |  |
| ส่วนอื่น ๆ |  โรงพิมพ์ตำรวจ  |  |
ประเทศสโลวาเกียในโอลิมปิกฤดูร้อน 2012

| ประเทศสโลวาเกีย ในโอลิมปิกฤดูร้อน 2012 |
| --- | --- |

รหัสประเทศ: SVK
เอ็นโอซี: คณะกรรมการโอลิมปิกและกีฬาสโลวัก
เว็บไซต์: www.olympic.sk (ในภาษาสโลวัก)
ณ ลอนดอน
นักกีฬา: 47 คน  ใน 11 ชนิดกีฬา
ผู้เชิญธงชาติ (พิธีเปิด): Jozef Gönci
ผู้เชิญธงชาติ (พิธีปิด): Danka Barteková
เหรียญ อันดับ 59:  ทอง 0 เงิน 1 ทองแดง 3 รวม 4 
การเข้าร่วมแข่งขันโอลิมปิกฤดูร้อน
1996 2000 2004 2008 2012 2016 2020 2024
การเข้าร่วมในนามของชาติอื่น
 ฮังการี (1896–1912)  เชโกสโลวาเกีย (1924–1992)
ประเทศสโลวาเกีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
อำเภอบ้านใหม่ไชยพจน์

| อำเภอบ้านใหม่ไชยพจน์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Mai Chaiyaphot
ปราสาทกู่สวนแตง
คำขวัญ: กู่สวนแตงเด่นสง่า ล้ำค่ากู่ฤๅษี ผ้าไหมมัดหมี่ ประเพณีบุญบั้งไฟ
แผนที่จังหวัดบุรีรัมย์ เน้นอำเภอบ้านใหม่ไชยพจน์
พิกัด: 15°34′22″N 102°50′0″E﻿ / ﻿15.57278°N 102.83333°E﻿ / 15.57278; 102.83333
ประเทศ:  ไทย
จังหวัด: บุรีรัมย์
พื้นที่
 • ทั้งหมด: 175.0 ตร.กม. (67.6 ตร.ไมล์)
ประชากร (2564)
 • ทั้งหมด: 26,393 คน
 • ความหนาแน่น: 150.82 คน/ตร.กม. (390.6 คน/ตร.ไมล์)
รหัสไปรษณีย์ : 31120
รหัสภูมิศาสตร์: 3119
ที่ตั้งที่ว่าการ: ที่ว่าการอำเภอบ้านใหม่ไชยพจน์  หมู่ที่ 1 บ้านใหม่ไชยพจน์ ถนนเจนจบทิศ ตำบลหนองแวง อำเภอบ้านใหม่ไชยพจน์ จังหวัดบุรีรัมย์ 31120
 ส่วนหนึ่งของสารานุกรมประเทศไทย
บ้านใหม่ไชยพจน์ [–ไช-ยะ-พด] เป็นอำเภอหนึ่งของจังหวัดบุรีรัมย์ แยกเป็นกิ่งอำเภอออกจากอำเภอพุทไธสงในปี พ.ศ. 2535 และยกฐานะเป็นอำเภอในปี พ.ศ. 2540 มีชื่อเสียงในเรื่องการทอผ้าไหมมัดหมี่ และมีงานประจำปีที่จัดขึ้นอย่างยิ่งใหญ่เป็นประจำทุกปี คือ ประเพณีปรางค์กู่สวนแตง และบุญบั้งไฟบ้านใหม่ไชยพจน์
ที่ตั้งและอาณาเขต

อำเภอบ้านใหม่ไชยพจน์มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอหนองสองห้อง (จังหวัดขอนแก่น)
ทิศตะวันออก ติดต่อกับอำเภอพุทไธสง
ทิศใต้ ติดต่อกับอำเภอเมืองยาง (จังหวัดนครราชสีมา)
ทิศตะวันตก ติดต่อกับอำเภอประทาย (จังหวัดนครราชสีมา)
ประวัติ

เดิมพื้นที่บริเวณ กม.ศูนย์ (ที่ตั้งอำเภอบ้านใหม่ไชยพจน์) มีลักษณะเป็นป่าทึบ จึงเป็นที่ซ่องสุ่มของโจรผู้ร้าย เมื่อปี พ.ศ. 2497 นายไชยพจน์ ภู่กำชัย นายอำเภอพุทไธสงในขณะนั้น มีแนวความคิดขอจัดตั้งหมู่บ้านในบริเวณดังกล่าวโดยใช้ชื่อว่า บ้าน กม.ศูนย์ เมื่อวันที่ 20 ธันวาคม พ.ศ. 2499 และได้รับอนุมัติเมื่อวันที่ 19 มีนาคม พ.ศ. 2500 โดยนายไชยพจน์เป็นผู้วางผังหมู่บ้านและเปิดให้จับจองที่ดิน
ต่อมามีการปรับปรุงถนนทางหลวงแผ่นดินหมายเลข 202 ขยายช่องทางการจราจร ทำให้การคมนาคมสะดวกขึ้น ประกอบกับท้องที่ของอำเภอพุทไธสงในขณะนั้น มีอาณาเขตกว้างขวาง ประชาชนบางส่วนอยู่ห่างไกลจากตัวอำเภอ เจ้าหน้าที่ออกตรวจตราดูแลความทุกข์สุขไม่ทั่วถึง ทำให้ในปี พ.ศ. 2521 ชาวบ้าน กม.ศูนย์ และประชาชนราว 10,000 คน ของทั้ง 5 ตำบล จึงได้เสนอขอแบ่งท้องที่อำเภอพุทไธสงตั้งเป็นกิ่งอำเภอ ชื่อว่า กิ่งอำเภอกู่สวนแตง แต่ไม่ได้รับการอนุมัติจากกระทรวงมหาดไทย
จนกระทั่งถึงปี พ.ศ. 2535 ชุมชนบ้าน กม.ศูนย์ ขยายใหญ่ขึ้น คณะกรรมการหมู่บ้านสภาตำบลหนองแวงจึงได้เสนอขอจัดตั้งกิ่งอำเภอใหม่อีกครั้งในนาม กิ่งอำเภอบ้านใหม่ไชยพจน์ เพื่อเป็นเกียรติแก่นายไชยพจน์ ภู่กำชัย ผู้เสนอจัดตั้งหมู่บ้าน กม.ศูนย์ อันเป็นที่ตั้งของอำเภอใหม่ และกิ่งอำเภอนี้ได้รับการอนุมัติจัดตั้งจากกระทรวงมหาดไทยเมื่อ พ.ศ. 2535 โดยรวมตำบลทองหลาง ตำบลหนองแวง ตำบลกู่สวนแตง ตำบลแดงใหญ่ และตำบลหนองเยือง รวม 46 หมู่บ้าน ประชากร 23,970 คน ตั้งกิ่งอำเภอ ณ บ้าน กม.ศูนย์ ตำบลหนองแวง
มีการจัดตั้งสุขาภิบาลบ้านใหม่ไชยพจน์ ตามการขยายตัวของชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญขึ้นมาก และได้ยกฐานะเป็น อำเภอบ้านใหม่ไชยพจน์ เมื่อ พ.ศ. 2540
การแบ่งเขตการปกครอง > การปกครองส่วนภูมิภาค

อำเภอบ้านใหม่ไชยพจน์แบ่งพื้นที่การปกครองออกเป็น 5 ตำบล 55 หมู่บ้าน
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | หนองแวง |  | (Nong Waeng) |  |  | 15 หมู่บ้าน |
| 2. | ทองหลาง |  | (Thonglang) |  |  | 10 หมู่บ้าน |
| 3. | แดงใหญ่ |  | (Daeng Yai) |  |  | 09 หมู่บ้าน |
| 4. | กู่สวนแตง |  | (Ku Suan Taeng) |  |  | 12 หมู่บ้าน |
| 5. | หนองเยือง |  | (Nong Yueang) |  |  | 09 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอบ้านใหม่ไชยพจน์ประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลบ้านใหม่ไชยพจน์ ครอบคลุมพื้นที่ตำบลหนองแวง (เฉพาะพื้นที่หมู่ที่ 1–6,  8,12) และตำบลทองหลาง (เฉพาะพื้นที่บางส่วนของหมู่ที่ 8)
องค์การบริหารส่วนตำบลหนองแวง ครอบคลุมพื้นที่ตำบลหนองแวง (เฉพาะพื้นที่หมู่ที่ 7, 13-15)
องค์การบริหารส่วนตำบลทองหลาง ครอบคลุมพื้นที่ตำบลทองหลาง (เฉพาะนอกเขตเทศบาลตำบลบ้านใหม่ไชยพจน์)
องค์การบริหารส่วนตำบลกู่สวนแตง ครอบคลุมพื้นที่ตำบลกู่สวนแตงทั้งตำบล
องค์การบริหารส่วนตำบลแดงใหญ่ ครอบคลุมพื้นที่ตำบลแดงใหญ่ทั้งตำบล
องค์การบริหารส่วนตำบลหนองเยือง ครอบคลุมพื้นที่ตำบลหนองเยืองทั้งตำบล
ศิวกร อดุลสุทธิกุล

| ศิวกร อดุลสุทธิกุล |
| --- | --- |

เกิด: 7 พฤษภาคม พ.ศ. 2541 (26 ปี) จังหวัดชลบุรี ประเทศไทย
ศิษย์เก่า: มหาวิทยาลัยธรรมศาสตร์
อาชีพ:  นักร้อง  นักแสดง  นายแบบ 
ส่วนสูง: 173 cm (5 ft 8 in)
อาชีพทางดนตรี
แนวเพลง:  ทีป็อป  ป็อป 
เครื่องดนตรี: เสียงร้อง
ช่วงปี: พ.ศ. 2557–ปัจจุบัน
ค่ายเพลง: กามิกาเซ่ (2557–2560) โฟร์โนล็อค (2561–2567) จีเอ็มเอ็ม มิวสิค (2567–ปัจจุบัน)
สมาชิกของ: ทรินิตี
อดีตสมาชิก:  วี.อาร์.พี  ไนน์บายนาย 
 นักดนตรี
ศิวกร อดุลสุทธิกุล (เกิด 7 พฤษภาคม พ.ศ. 2541) ชื่อเล่น ปอร์เช่ เป็นนักร้อง นักแสดง นายแบบชาวไทย ปัจจุบันเป็นสมาชิกวง ทรินิตี เป็นอดีตศิลปินวง วี.อาร์.พี สังกัด กามิกาเซ่ และเคยเป็นหนึ่งในสมาชิกของ ไนน์บายนาย โปรเจกต์พิเศษที่ร่วมมือกันของค่าย โฟร์โนล็อค และ นาดาวบางกอก อีกทั้งยังเป็นผู้ชนะเลิศในรายการ The Mask วรรณคดีไทย คู่กับ จักริน กังวานเกียรติชัย ภายใต้หน้ากาก “หลวิชัยคาวี”
ประวัติ

ปอร์เช่ ศิวกร เกิดเมื่อวันที่ 7 พฤษภาคม พ.ศ. 2541 ที่จังหวัดชลบุรี เป็นลูกคนแรก มีน้องชายชื่อ นายณัฐนัย อดุลสุทธิกุล (ชื่อเล่น: คอปเตอร์) 
จบการศึกษาระดับมัธยมจาก โรงเรียนนานาชาติ แอ๊ดเวนต์รามคำแหง และจบการศึกษาระดับมหาวิทยาลัยจาก คณะศิลปศาสตร์ มหาวิทยาลัยธรรมศาสตร์ โครงการวิเทศคดีศึกษา (หลักสูตรนานาชาติ) (อาเซียน-จีน)
ปอร์เช่มี G-DRAGON กับ MINO เป็นไอดอล และชื่นชอบผลงานเพลงของ IU เป็นอย่างมาก ชอบฟังเพลงแร็ปตังแต่เด็ก เคยแต่งเนื้อเพลงท่อนแร็ปเอง ในเพลงแรก คือเพลง ระวังติดใจ ของวง V.R.P ที่เขาเป็นสมาชิก และเพลง Haters Got Nothing เพลงแรกของวง TRINITY ที่ปอร์เช่ร้องเองอีกด้วย
ปอร์เช่เป็นโรคกลัวแมงมุม อาหารที่ชอบคือเมนูที่เกี่ยวกับเนื้อ ผลไม้ที่ไม่ชอบคือสับปะรด กิจกรรมยามว่างคือ ออกกำลังกาย เล่นเกม เล่นเปียโน ซ้อมเต้น ฝึกแต่งเพลง วาดรูป อ่านหนังสือ  และเขาชอบนอนเวลา 22:00 น. (4 ทุ่ม)
วงการบันเทิง

ปอร์เช่ ศิวกร เริ่มเข้าสู่วงการ จากการออดิชั่นเป็นศิลปินของค่าย กามิกาเซ่ โดยคุณครูที่โรงเรียนสอนร้องเพลงของเขาได้เป็นคนแนะนำ โดยในปี 2557 ศิวกรได้เปิดตัวเป็นนักร้องวง วี.อาร์.พี สังกัดค่าย กามิกาเซ่  จากนั้นก็ออกซิงเกิลและได้ร่วมแสดงมิวสิกวิดีโอเพลง รักเกินตัว (Overrated), รักกันอย่าบังคับ (Dictator), กล้ามั้ย (N.E.X.T)
หลังจากปอร์เช่ ศิวกร หมดสัญญากับค่าย กามิกาเซ่ เขาจึงไปออดิชั่น เพื่อเป็นศิลปินในโปรเจกต์9x9 ตามคำชักชวนของคุณวุฒิ (ประธานบริษัทโฟโนล็อก) ซึ่งขณะนั้นปอร์เช่ได้พักผ่อนช่วงซัมเมอร์ อยู่ที่ประเทศสเปน เขาได้ผ่านการคัดเลือก ต่อมาได้เซ็นสัญญาเป็นศิลปินกับค่าย โฟร์โนล็อก และได้มีผลงานทางการแสดง ในละครเรื่อง เลือดข้นคนจาง โดยรับบท ก๋วยเตี๋ยว เป็นบทบาทที่ทำให้เขาเป็นที่รู้จักมากขึ้น หลังจากนั้นได้เปิดตัวเป็นสมาชิก1ใน9คน ในโปรเจกต์ ไนน์บายนาย อย่างเป็นทางการ เมื่อวันที่ 24 กุมภาพันธ์ 2561 ในตำแหน่งแร็ปเปอร์ของวง และได้ใช้สเตจเนมว่า XX (ปอร์เช่เคยสัมภาษณ์ว่าที่ตั้งฉายานี้เพราะ ได้สานฝันตัวเองในฐานะศิลปินอีกครั้ง ตอนอายุ 20 ปี โดย XX เป็นเลขโรมันเท่ากับ20)
ในปี2562 ได้เข้าร่วมรายการ The Mask วรรณคดีไทย และได้เป็นแชมป์ในซีซั่นนี้ ร่วมกับแจ๊คกี้ จักริน ในฐานะหน้ากาก "หลวิชัย คาวี" ซึ่งเป็นหน้ากาก แบบคู่ ครั้งแรกในรายการ The Mask Singer ปัจจุบันเป็นศิลปิน ในสังกัด 4nologue เป็นหนึ่งในสมาชิกวงบอยแบนด์ TRINITY ในตำแหน่งแร็ปเปอร์ของวง ซึ่งเปิดตัวอย่างเป็นทางการครั้งแรก (Debut Stage) เมื่อวันที่ 17 กันยายน พ.ศ. 2562
จุดยืนทางการเมือง

ปอร์เช่ ศิวกร สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงานเพลง > อัลบั้ม

| รายละเอียดอัลบั้ม | รายชื่อเพลง |
| --- | --- |
(V.R.P) ปี : พ.ศ. 2557  สังกัด: กามิกาเซ่:  ปาว ปาว (Shout)  ปาว ปาว (Shout) Backing track
V.R.P Play With Me ปี : พ.ศ. 2559  สังกัด: กามิกาเซ่:  ระวังติดใจ (Play With Me)  ระวังติดใจ (Play With Me) Backing track
NINE BY NINE ปี : พ.ศ. 2561  สังกัด: โฟร์โนล็อก อัลบั้ม En route:  Night Light  Hypnotize  ผู้โชคดี(lucky one)  ไม่น่าเจอเลย(shouldn't)  Eternity
TRINITY • ปี : พ.ศ. 2562 • สังกัด : โฟร์โนล็อก อัลบั้ม THE 1ST MINI ALBUM “THE ELEMENTS”:  Haters Got Nothing  IOU  Jazzy  Hidden Track 
TRINITY • ปี : พ.ศ. 2564-2566 • สังกัด : โฟร์โนล็อก อัลบั้ม TRINITY 1ST FULL ALBUM :  LIFE AIN'T OVER  NOBODY  I DON'T MISS YOU  Oh! Oh!  Champagne poppin
ผลงานเพลง > เพลง พิเศษ

| รายละเอียด | รายชื่อเพลง |
| --- | --- |
KAMIKAZE Love on LINE ปี: พ.ศ. 2558  :  โชคดีที่มีเธอ (Luck) (V.R.P ร่วมกับ Pide-Magorn)
KAMIKAZE First Date Project ปี: พ.ศ. 2559  :  กึ่งยิงกึ่งผ่าน (Blend In) (ปอร์เช่ & แองจี้)
TRINITY Special Track ปี: พ.ศ. 2563  :  Five-fiftynine (5:59) (TRINITY)  Yesterday today tomorrow (TRINITY&4NOLOGUE TRAINEE)
Special Single ปี: พ.ศ. 2564 เพลงโฆษณา คิลส์ (Kiehl's thailand):  เพราะเธอแหละ (My Calendula (ปอร์เช่ & แจ๊คกี้)
ผลงานเพลง > เพลง Cover

• พ.ศ. 2564
- เพลง ภาพจำ Original By ป๊อป ปองกูล Cover By TRINITY รายการ T-POP STAGE SHOW (ออกอากาศทางช่อง Workpoint23)
• พ.ศ. 2565
- เพลง คุยคนเดียวเก่ง Original By Three man down Cover By TRINITY รายการ T-POP STAGE SHOW (ออกอากาศทางช่อง Workpoint23)
- เพลง พูดทำไม Original By ตู่ ภพธร Cover By TRINITY โปรเจกต์ ชวนน้องมาร้องเพลง ค่าย LOVEiS
- เพลง เล่าสู่กันฟัง Original By เบิร์ด ธงไชย Cover By TRINITY ft.คัทลียา แมคอินทอช รายการ ร้องข้ามกำแพง (The wall song)  (ออกอากาศทางช่อง Workpoint23)
- เพลง ทิ้งไว้กลางทาง Original By โปเตโต้ Cover By TRINITY ft.ซานิ ตั้ม รายการ Sound Check  (ออกอากาศทางช่องวัน 31)
- เพลง หลอกให้รัก Original By เดอะมูสส์ Cover By TRINITY ft.ซานิ ตั้ม รายการ Sound Check  (ออกอากาศทางช่องวัน 31)
• พ.ศ. 2566
- เพลง ฤดูร้อน Original By พาราด็อกซ์ Cover By TRINITY ft.ซานิ ตั้ม รายการ Sound Check  (ออกอากาศทางช่องวัน 31)
ผลงานเพลง > เพลงประกอบละคร

• พ.ศ. 2562
เพลง ผู้โชคดี (The Lucky One) ศิลปิน 9x9 OST. Great Men Academy (ออกอากาศทาง LINE TV)
• พ.ศ. 2565
เพลง My Princess ศิลปิน TRINITY OST. My Sassy Princess เจ้าหญิง 2022 (ออกอากาศทางช่องวัน31)
ผลงานเพลง > คอนเสิร์ต

9x9 INTO THE LIGHT WITH YOU  Special Showcase @GMM Live house Central World Fl.8 (2561)
9x9 THAILAND TOUR : ROUTE TO THE DESTINATION @เอ็มซีซี ฮอลล์ เดอะมอลล์ โคราช (2562)
9x9 THAILAND TOUR : ROUTE TO THE DESTINATION @เชียงใหม่ ฮอลล์ เซ็นทรัลพลาซา เชียงใหม่ แอร์พอร์ต (2562)
9x9 THAILAND TOUR : ROUTE TO THE DESTINATION @หาดใหญ่ ฮอลล์ เซ็นทรัลเฟสติวัล หาดใหญ่ (2562)
9×9 THE FINAL CONCERT : EN[D] ROUTE @อิมแพ็ค อารีน่า เมืองทองธานี (2562)
TRINITY I'M IN LOVE WITH YOU : STAGE 1 I O U @ยูเนี่ยน ฮอลล์ 2 ยูเนี่ยน มอลล์ (2562)
TRINITY FLY IN TO NIGHT WITH YOU :STAGE 2 JAZZY @ธันเดอร์โดม เมืองทองธานี (2562)
TRINITY I'M SECRETLY IN LOVE WITH YOU :STAGE 3 HIDDEN TRACK @เอ็มซีซี ฮอลล์ เดอะมอลล์ โคราช (2563)
Big Mountain Music Festival 10 : Cow stage @The Ocean เขาใหญ่ นครราชสีมา (2562)
OCTOPOP 2022 @สนามราชมังคลากีฬาสถาน กรุงเทพฯ (2565)
Big Mountain Music Festival 12 : Block Stage @The Ocean เขาใหญ่ นครราชสีมา (2565)
SIAM MUSIC FEST 2022 : Seefah Stage @สยามสแควร์ กรุงเทพ (2565)
BALLISTIK BOYZ VS PSYCHIC FEVER THE SURVIVAL 2023 THAILAND!! @centralwOrld LIVE 8th Floor (2566)
Paint the Town Concert  @Hall 1-2 ศูนย์ประชุมฯ ไคซ์ (KICE) ขอนแก่น (2566)
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2557 | เกมปลุกผี | แจ๊ค |
ผลงานการแสดง > มิวสิกวิดีโอ

| ปี | Music Video | ศิลปิน |
| --- | --- | --- |
| 2556 | รักเกินตัว (Overrated) | มิณทร์ |
| 2557 | ที่ระทึก (Reminder) | เติร์ด ลภัส |
| 2557 | รักกันอย่าบังคับ (Dictator) | ALL KAMIKAZE |
| 2557 | วันมามาก (Gush) | ไปป์-มาก่อน |
| 2558 | กล้ามั้ย (N.E.X.T) | ALL KAMIKAZE |
| 2560 | คิดแบบไหน (Feel It Too) | ปีเตอร์ V.R.P + Mind Kamikaze |
| 2560 | ผิดที่ฉัน (I Can't) | ปลิ้ม V.R.P + Cnan KAMIKAZE |
| 2566 | ลองเลิกกันดีไหม (Next Chapter) | PiXXiE |
| 2567 | ต้านไม่ไหว | Mxfruit |
ผลงานการแสดง > ละครโทรทัศน์

| ปี | เรื่อง | บทบาท |
| --- | --- | --- |
| 2560 | 21 วันฉันรักนาย (21 Days)  | เที่ยงตรง |
| 2561 | เลือดข้นคนจาง  | ก๋วยเตี๋ยว |
| 2562 | Great Men Academy สุภาพบุรุษสุดที่เลิฟ  | พสุ วิสัยสมบูรณ์ (กู๊ด) |